[{"text_idx": "#000002", "text": "sy\u2019n llawn celf a diwylliant, wrth ei bodd yn meithrin ac yn cefnogi ei doniau\ncreadigol. Felly, mae canol y ddinas yn gartref i ddetholiad da o amgueddfeydd\nac orielau, gyda nifer ohonynt yn cynnig mynediad am ddim."}, {"text_idx": "#000003", "text": "Mae Amgueddfa Genedlaethol y Glannau yn dathlu hanes, diwylliant a chyflawniad Cymru. Mae\u2019r amgueddfa\u2019n dweud stori diwydiant ac arloesedd yng Nghymru, heddiw ac yn ystod y 300 mlynedd ddiwethaf. Mae\u2019r cyfleuster yn cyfuno technoleg cyfrifiadura rhyngweithiol ac arddangosiadau gweledol trawiadol i gyfleu sut mae treftadaeth ddiwydiannol a morol Cymru wedi chwarae ro\u0302l wrth lywio economi a chymdeithas heddiw. Mae\u2019n gyrchfan hanfodol ar gyfer unrhyw ymwelydd a\u0302 chanol dinas Abertawe."}, {"text_idx": "#000004", "text": "Amgueddfa Abertawe yw\u2019r hynaf yng Nghymru. Fe\u2019i hagorwyd ym 1841 ac fe\u2019i rheolir bellach gan Gyngor Abertawe. Mae\u2019r amgueddfa\u2019n drysor cudd o orffennol Abertawe ac yn gartref i ddarnau gosod parhaol, fel y bedd Eifftaidd ac arddangosfa Abertawe adeg rhyfel, yn ogystal ag ystafell arddangos drawsnewidiol. Mae\u2019r adeilad hanesyddol hwn yn werth ei weld!"}, {"text_idx": "#000005", "text": "Canolfan Dylan Thomas yw\u2019r canolbwynt bellach i ddathlu bywyd a gwaith y bardd byd-enwog, a chartref i w\u0302yl flynyddol Dylan Thomas. Enwyd yr adeilad gwych hwn ar o\u0302l un o feibion \u200b\u200benwocaf Abertawe ac mae\u2019n gartref i arddangosfa barhaol o\u2019i fywyd. Ar waha\u0302n i\u2019r casgliad a\u2019r arddangosfa, mae siop yno hefyd sy\u2019n gwerthu llyfrau, posteri a phethau cofiadwy."}, {"text_idx": "#000007", "text": "Mae orielau eraill yng nghanol y ddinas yn cynnwys Attic Gallery, sef oriel breifat hynaf Cymru. Fe\u2019i sefydlwyd ym 1962 i amlygu gwaith artistiaid cyfoes sy\u2019n gweithio yng Nghymru, ac mae yn yr Ardal Forol."}, {"text_idx": "#000008", "text": "Hefyd yn yr Ardal Forol mae Oriel Mission; lleoliad celfyddydol unigryw sy\u2019n arddangos y gorau ym meysydd y celfyddydau gweledol a chrefft yn un o\u2019r mannau orielu ac arddangos mwyaf arbennig, ac sydd wedi\u2019u haddasu orau, ar gyfer y celfyddydau yng Nghymru."}, {"text_idx": "#000010", "text": "Primary SidebarMap canol y ddinas"}]